钦定古今图书集成/明伦汇编/家范典/第030卷 > 《懊憹歌》〈五首〉明·刘基
## 钦定古今图书集成/明伦汇编/家范典/第030卷 > 《懊憹歌》〈五首〉明·刘基

白恶养雏时，夜夜啼达曙。如何羽翼成，各自东西去。
昨夜霜风起，入户复吹帷。儿啼母心酸，母愁儿不知。
养儿徒养老，无儿生烦恼。临老不见儿，不如无儿好。
食蘗苦在口，食莲苦在心。苦心无人知，苦口泪沾襟。
男儿初生时，蓬矢桑弧弓。老大却思家，懊恼无终穷。